recursal/SuperWikiNEXT-32B huggingface dataset:
**ஆர். பாலாஜி ராவ்** (*R. Balaji Rao*)(1842-1896) என்பவர் இந்திய அரசியல்வாதி மற்றும் இந்தியச் சுதந்திரப் போராட்ட வீரர் ஆவார். இவர் சென்னை மகாஜன சபையின் நிறுவனர் மற்றும் முதல் செயலாளர் ஆவார்.

தனிப்பட்ட வாழ்க்கை
------------------

பாலாஜி ராவ் 1842ஆம் ஆண்டில் தஞ்சாவூர் மராத்தியர் தேசஸ்த் பிராமண குடும்பத்தில் பிறந்தார். தஞ்சாவூரிலும், சென்னையிலும் பள்ளி மற்றும் உயர் கல்வியைப் பெற்றார். இவர் சட்டப் படிப்பில் பட்டம் பெற்றார். தனது படிப்பை முடித்ததும், பாலாஜி ராவ் இந்தியச் சுதந்திர இயக்கத்தில் சேருவதற்கு முன்பு வழக்கறிஞராகப் பயிற்சி பெற்றார்.

அரசியல்
-------

பாலாஜி அரசியலில் சேர்ந்து சென்னை மகாஜன சபையின் ஸ்தாபக உறுப்பினர்களில் ஒருவராக இருந்தார். ச. அ. சாமிநாத ஐயருடன் இந்தியத் தேசிய காங்கிரசின் முதல் அமர்வில் இவர் தஞ்சாவூரினைப் பிரதிநிதித்துவப்படுத்தினார். செங்கல்பட்டு மாவட்ட கலவரத்தில் பாதிக்கப்பட்டவர்களின் நலனுக்காக பாலாஜி ராவ் செங்கல்பட்டு நிவாரண நிதியை நிறுவினார்.

இறப்பு
------

பாலாஜி ராவ் 1896இல் இறந்தார்.

மேற்கோள்கள்
-----------

1. 1 2 3  P. Yanadi Raju (2003). *Rayalaseema during colonial times: a study in Indian nationalism*. Northern Book Centre. பக். 139. பன்னாட்டுத் தரப்புத்தக எண்:8172111398.
2. ↑  John Jeya Paul (1991). *The legal profession in colonial South India*. Oxford University Press. பக். 220. பன்னாட்டுத் தரப்புத்தக எண்:978-0195625585.. "R. Balaji Rao, a Desastha Brahman and a family friend from Tanjore, under whom they apprenticed;"
3. ↑  R. Suntharalingam (1974). *Politics and nationalist awakening in South India, 1852-1891*. University of Arizona Press. பன்னாட்டுத் தரப்புத்தக எண்:0816504474. .
4. ↑  John Jeya Paul (1991). *The legal profession in colonial South India*. Oxford University Press. பன்னாட்டுத் தரப்புத்தக எண்:0195625587. .
**இலாகூர் அறிவுப் பூங்கா (Lahore High Court)** என்பது பாக்கித்தான் நாட்டின் இலாகூர் மாவட்டத்தில் உள்ள பெடியன் சாலையில் 852 ஏக்கர் பரப்பளவில் கட்டுமானத்தின் கீழ் உள்ள ஓர் அறிவியல் பூங்காவாகும்.   

1 பில்லியன் டாலர் ஆரம்ப முதலீட்டில் லாகூர் அறிவியல் பூங்கா நிறுவனத்தால் நிர்வகிக்கப்படுகிறது, இதில் $200 மில்லியன் பஞ்சாப் அரசாங்கம் முதலீடு செய்துள்ளது. இந்த திட்டத்தை புரோசுட்டு &amp; சல்லிவன் என்ற அமெரிக்க நிறுவனத்தினர் வடிவமைத்துள்ளனர். பூங்காவில் பல்கலைக்கழகங்கள், அறிவியல் மற்றும் கண்டுபிடிப்பு மையங்கள், சில்லறை மற்றும் மத்திய வணிக மாவட்டம், குடியிருப்பு மாவட்டம், பொழுதுபோக்கு மண்டலம் மற்றும் பசுமைப் பகுதிகள் ஆகியவை உள்ளன. 

பாக்கித்தான் சிறுநீரகம் மற்றும் கல்லீரல் நிறுவனம் மற்றும் ஆராய்ச்சி மையம் இப்பூங்காவில் கட்டப்பட்டு வருகிறது.

மூலத் திட்டம்
-------------

பூங்காவின் மூலத் திட்டம் இதை ஐந்து வகைகளாகப் பிரிக்கிறது: 

* வாழ்க்கை அறிவியல் மற்றும் உயிரி தொழில்நுட்பம்,
* வடிவமைப்பு மற்றும் படைப்புத் தொழில்,
* தகவல் தொழில்நுட்பம்,
* கணினி அறிவியல்
* அறிவியல் மற்றும் பொறியியல்

2016 ஆம் ஆண்டு நிலவரப்படி, இசுலாமாபாத்து நகரத்திலுள்ள் காசுமோட்டு தகவல் தொழில்நுட்ப நிறுவனம் மற்றும் இலான்காசுட்டர் பல்கலைக்கழகம் இணைந்து பூங்காவில் ஒரு பட்டதாரி பள்ளியை அமைக்கும்.    தகவல் தொழில்நுட்ப பல்கலைக்கழகமும் அதன் வளாகத்தை பூங்காவிற்கு மாற்றும்.

மேற்கோள்கள்
-----------

1. ↑  "Lahore Knowledge Park | HIGHER EDUCATION DEPARTMENT". .
2. ↑  "Lahore Knowledge Park master plan approved". .
3. ↑  "Cosmopolitan effect: Knowledge Park to attract international universities - The Express Tribune". .
4. ↑  "A billion dollar project, Lahore Knowledge Park, to produce 11,200 PhDs" (in en-US). 2016-07-25. .
5. ↑  "CEO LKP talks about creation of a knowledge park in Lahore". .
6. ↑  "Looking beyond infrastructure, Punjab builds knowledge park - The Express Tribune" (in en-US). 2016-07-24. .
7. ↑  "Lahore Knowledge Park Company". .
8. ↑  "Pacts for Lahore Knowledge Park". .
9. ↑  "CEO LKP talks about creation of a knowledge park in Lahore". .
10. ↑  "Sharif reviews Lahore Knowledge Park Project". .
**ஆயன்குளம்**, தென் தமிழ்நாட்டின் திருநெல்வேலி மாவட்டம், இராதாபுரம் வட்டம், இராதாபுரம் ஊராட்சி ஒன்றியம், முதுமொத்தன்மொழி ஊராட்சியில் அமைந்துள்ளது. இது திசையன்விளைக்கு தெற்கே 5.2 கிலோ மீட்டர் தொலைவிலும்; இராதாபுரத்திற்கு வடகிழக்கே 32 கிலோ மீட்டர் தொலைவிலும் அமைந்துள்ளது. இப்பகுதி மானாவாரி, தரிசு நிலம் என்பதால் முருங்கை அதிகமாகப் பயிரிடப்படுகிறது.

ஆயன்குளம் அதிசயக் கிணறு
-----------------------

ஆயன்குளம் கிராமத்தில் மாபெரும் வெள்ளத்தையும் உள்வாங்கும் ஆற்றல் கொண்ட அதிசயக் கிணறு உள்ளது. 10 & 11 டிசம்பர் டிசம்பர் 2023 நாட்களில் பெய்த கன மழையில் இக்கிணறு 12 டிசம்பர் 2023 அன்று நிரம்பியது. சென்னை இந்தியத் தொழில் நுட்பக் கழக ஆராய்ச்சியாளர்கள் இக்கிணற்றை சோதனை செய்தனர். சோதனை முடிவில் இக்கிணற்றின் அடிப்பகுதி மட்டுமல்லாமல், அதனைச் சுற்றியுள்ள பகுதிகள் சுண்ணாம்புக் கற்களால் ஆனது என கண்டுபிடித்தனர். மழைக் காலங்களில் நீர் கிணற்றின் அடியில் பட்டவுடன் சுண்ணாம்புக் கற்கள், பிராணவாயுடன் வினைபுரிந்து, சுண்ணாம்புக் கற்களில் ஓட்டைகள் விழுந்து குகைகள் போன்ற பெரிய அமைப்புகள் உருவாக்கியதால் வெள்ள நீரை தேங்கும் அளவிற்கு உள்ளது எனத்தெரிவித்தனர்.

வெளி இணைப்புகள்
---------------

* ஆயன்குளம் அதிசய கிணற்றின் மர்மங்களுக்கு விடை

மேற்கோள்கள்
-----------

1. ↑  நிரம்பியது ஆயன்குளம் அதிசய கிணறு
அன்ட்ரியா பல்லாடியோவின் நூலில் (1570) காணப்படும், தசுக்கன் ஒழுங்கைக் காட்டும் வரைபடம்
**தசுக்கன் ஒழுங்கு** என்பது, செந்நெறிக் காலக் கட்டிடக்கலை ஒழுங்குகளுள் ஒன்றாகக் கருதப்படும் ஒரு ஒழுங்கு ஆகும். இந்த ஒழுங்கு பற்றிய விபரங்கள் டோரிய ஒழுங்கு, அயனிய ஒழுங்கு, கொறிந்திய ஒழுங்கு ஆகியவற்றைப் போல மிகப் பழைய கட்டிடக்கலை நூல்களில் காணப்படவில்லை. இது பற்றிய விபரங்களைக் கிபி 16 ஆம் நூற்றாண்டிலேயே அக்காலத்து இத்தாலியக் கட்டிடக்கலைக் கோட்பாட்டாளர்களால் செந்நெறிக் கட்டிடக்கலை நூல்களில் எழுதினர். இத்தாலியரான செபசுத்தியானோ செர்லியோ தமது கட்டிடக்கலை பற்றிய நூலில் (1537௫1) தசுக்கன் ஒழுங்கு உட்பட ஐந்து ஒழுங்குகளையும் பற்றி விரிவாக விளக்கியுள்ளார். அன்ட்ரியா பல்லாடியோவும் தசுக்கன் ஒழுங்கு குறித்த விபரங்களைத் தந்துள்ளார். இவ்விரு அறிஞர்களின் நோக்கில், தசுக்கன் ஒழுங்கு கிரேக்க டோரிய ஒழுங்கு, அயனிய ஒழுங்கு என்பவற்றைவிடக் காலத்தால் முந்தியது. அவர்கள் காலத்தில் கிடைக்கக்கூடியதாக இருந்த பல வரலாற்று எடுத்துக்காட்டுகளைக் கொண்டு தமது வாதங்களை முன்வைத்து உள்ளனர். எனினும் தசுக்கன் ஒழுங்கின் காலம் குறித்த கருத்து வேறுபாடுகள் இன்றுவரை உள்ளன.

தசுக்கன் ஒழுங்கில், தூண்கள் எளிமையான அடித்தளத்துடன், தவாளிகள் அற்றவையாக உள்ளன. தலைப் பகுதியும் அதற்கு மேலுள்ள பகுதியும் அழகூட்டல்கள் எதுவும் இன்றி இருக்கின்றன. Serlio alone gives a stockier proportion of 1:6. எளிமையான தலைப்பகுதிக்குக்கீழே தூணில் ஒரு வளையம் இருக்கும். இதன் எளிமையில் இது டோரிய ஒழுங்கை ஒத்துள்ளது. ஆனால், இதன் அளவுவிகிதங்கள் அயனிய ஒழுங்கைப்போன்று அமைந்துள்ளன. இந்த ஒழுங்கு, படைத்துறைக் கட்டிடங்கள், களஞ்சியக் கட்டிடங்கள் போன்றவற்றுக்கே பெரிதும் பொருத்தமானவை எனக் கருதப்படுகின்றது.

இவற்றையும் பார்க்கவும்
----------------------

* தசுக்கனி
* ரோமக் கட்டிடக்கலை

மேற்கோள்
--------

1. ↑  Palladio, Book I. 13.15-21.
2. ↑  Ackerman 1983 offers a comparative table of components given by each theorist, figure 1 p. 16.
Waterfall in பிளிண்டர்ஸ் வரம்புகள், தெற்கு ஆஸ்திரேலியாவார்ப்புரு:SHORTDESC:Waterfall in பிளிண்டர்ஸ் வரம்புகள், தெற்கு ஆஸ்திரேலியா
**கண்ணாலா அருவி** (Kanalla Falls) என்பது ஆஸ்திரேலியாவில் உள்ள ஓர் புகழ் பெற்ற அருவி ஆகும். இது  தெற்கு ஆஸ்திரேலியா மாநிலத்தில்,  ஃபிளின்டர்ஸ் மலைத் தொடரில், உள்ள எடோவிகிரீக் மலை மீது அமைந்துள்ளது.

அமைவிடம்
--------

இது ஃபிளெண்டர்ஸ் ரேன்ஸ் தேசிய பூங்காவிற்கு அருகே ஹேக்கர் கிராமத்திற்கு வடக்கே சுமார் 44 கிலோமீட்டர் (27 மைல்) தொலைவிலும், மற்றும் அடிலெயிட்க்கு வடக்கில் 380 கிலோமீட்டர் (240 மைல்) தொலைவில் அமைந்துள்ளது.   கடல் மட்டத்திலிருந்து 433 மீட்டர் (1,421 அடி) உயரத்தில் செயின்ட் மேரி பீக் மற்றும் பிற மலைகளில் இருக்கும் அருவிகள்; கீழே உள்ள வீல்பேனா பவுண்டு பள்ளத்தாக்கில் 64-79 மீட்டர் (210-259 அடி) வரையில் வீழ்கிறது.

மேற்கோள்கள்
-----------

1. 1 2  "Search results for "Kanalla Falls" with the following datasets selected – 'Suburbs and Localities' and 'Gazetteer'". Government of South Australia.. பார்த்த நாள்: 12 July 2019.
2. 1 2 3  "Map of Kanalla Falls, SA". *Bonzle Digital Atlas of Australia*.. பார்த்த நாள்: 31 May 2014.
**போனிலி கோங்மென்** (*Bonily Khongmen*)(25 சூன் 1912 - 17 மார்ச் 2007) என்பவர் இந்தியத் தேசிய காங்கிரசு கட்சியினைச் சார்ந்த இந்திய அரசியல்வாதி ஆவார். இவர் 1952-ல் அசாமின் தன்னாட்சி மாவட்ட மக்களவைத் தொகுதியிலிருந்து இந்திய நாடாளுமன்றத்தின் கீழ் அவையான மக்களவைக்குத் தேர்ந்தெடுக்கப்பட்டார். இவர் முதலாவது மக்களவை உறுப்பினராக இருந்தார். அசாம் சட்டசபையில் துணைச் சபாநாயகராகவும் இருந்துள்ளார்.

ஆரம்ப வாழ்க்கை மற்றும் தொழில்
-----------------------------

கோங்மென் வெல்ஷ் சேவை பெண்கள் உயர்நிலைப் பள்ளி, சில்லாங்கிலும், கல்கத்தாவில் உள்ள மறைமாவட்டக் கல்லூரியிலும் படித்தார். 1932 மற்றும் 1946க்கு இடையில், கோலாகாட் பெண்கள் பள்ளி (1932-33), அசாமியப் பெண்கள் பள்ளி, சில்லாங் (1935-1940), மற்றும் சீமாட்டி ரீட் பள்ளி, சில்லாங் (1940-1946) ஆகியவற்றின் தலைமையாசிரியையாகக் கல்விப் பணியாற்றியுள்ளார்.

### அரசியல் வாழ்க்கை

1946-ல், அசாம் சட்டமன்றத்திற்கான மாகாணத் தேர்தல்களில் கோங்மென் பங்கேற்று, அப்போது அசாமின் ஒரு பகுதியாக இருந்த சில்லாங் தொகுதியில் போட்டியிட்டு வெற்றி பெற்றார். இதைத்தொடர்ந்து சட்டசபை துணைச் சபாநாயகராகவும் தேர்வு செய்யப்பட்டார். துணைச் சபாநாயகர் பதவிக்கு வந்த முதல் பெண்மணி என்ற பெருமையைப் பெற்றார், கோங்மென். கோங்மென் 1951ஆம் ஆண்டு முதல் மக்களவைத் தேர்தலில் அசாமின் தன்னாட்சி மாவட்டத் தொகுதியில் போட்டியிட்டார். இந்த தேர்தலில் 54% வாக்குகளைப் பெற்று, 30% வாக்குகளைப் பெற்று இரண்டாம் இடத்தைப் பிடித்த கே. ஜெ. டி. வில்சன் ரீடை தோற்கடித்தார். 

### பிற பணி

கோங்மென் முதலாவது மக்களவை உறுப்பினராகப் பணியாற்றிய பிறகு, அசாம் பொதுப் பணி சேவை தேர்வாணைய முதல் பெண் தலைவராக பணியாற்றினார்.

தனிப்பட்ட வாழ்க்கை
------------------

கோங்மென் வயலின் வாசித்தல், நூற்பு மற்றும் துணிகளை நெசவு செய்தல், புத்தகங்கள் சேகரிப்பு, தோட்டம், வாசிப்பு மற்றும் பின்னல் ஆகியவற்றில் ஆர்வம் காட்டினார்.

மேற்கோள்கள்
-----------

1. ↑  Kabon Neli (Khongmen) Timungpi: the first woman from Northeast India to be a Member of Parliament (M.P.)
[*தொடர்பிழந்த இணைப்பு*]
2. ↑  Name of Deputy Speakers of Assam Legislative Assembly since 1937.  பரணிடப்பட்டது 13 சூன் 2015 at the வந்தவழி இயந்திரம். Retrieved on 2012-08-13.
3. ↑  1st Lok Sabha Assam (2012-08-13). Retrieved on 2012-08-13. பரணிடப்பட்டது 4 மார்ச் 2016 at the வந்தவழி இயந்திரம்
4. ↑  Woman MP of first Parliament passes away (2007-03-18). Retrieved on 2012-08-13.
5. ↑  Khongmen, first woman MP from NE, passes away (2007-03-18). Retrieved on 2012-08-13.
[*தொடர்பிழந்த இணைப்பு*]
6. 1 2 3  "Members Bioprofile". .
7. ↑  Nag, Sajal (2007). *Making of the Indian union: merger of princely states and excluded areas*. Akansha Publishing House. பக். 177. பன்னாட்டுத் தரப்புத்தக எண்:9788183701105.
8. ↑   *Proceedings of North East India History Association (Volume 21)*. 2000. பக். 203.
9. 1 2   *Statistical Report on General Elections, 1951 to the First Lok Sabha*. Election Commission of India. பக். 68.
10. ↑  Hazarika, Niru (1979). *Public Service Commissions: A Study*. Leeladevi Publications. பக். 47. பன்னாட்டுத் தரப்புத்தக எண்:9780391018471.

வெளி இணைப்புகள்
---------------

* லோக்சபா இணையதளத்தில் அதிகாரப்பூர்வ வாழ்க்கை வரலாறு
* கபோன் நெலி (கோங்மென்) திமுங்பி: வடகிழக்கு இந்தியாவிலிருந்து நாடாளுமன்ற உறுப்பினரான முதல் பெண் (எம்.பி.)
[*தொடர்பிழந்த இணைப்பு*] )
[*தொடர்பிழந்த இணைப்பு*]
Waterfall in கருநாடகம், இந்தியாவார்ப்புரு:SHORTDESC:Waterfall in கருநாடகம், இந்தியா
**ஜாரி அருவி** (*Jhari Falls*) என்பது இந்தியாவின் கர்நாடக மாநிலத்தில் உள்ள சிக்மகளூரு மாவட்டத்தில் உள்ள முல்லையனகிரி மற்றும் பாபா புதன்கிரிக்கு அருகில் உள்ள ஒரு அருவி ஆகும். மலைகளில் உருவாகும் நீர் செங்குத்தான பாறைகளின் மீது, அகலமான மற்றும் மெல்லிய வெண்ணிற அடுக்குகளாகப் பாய்கிறது.  

இந்த அருவியானதுபெங்களூரில் இருந்து 267 கிமீ தொலைவிலும் மற்றும் சிக்மகளூரில் இருந்து 24 கி.மீ தொலைவிலும் அமைந்துள்ளது. இந்த அருவிக்கு அருகில் அமைந்துள்ள தொடர்வண்டி சந்திப்பானது கடூர் சந்திப்பு ஆகும். இந்த சந்திப்பு 57 கிமீ தொலைவில் உள்ளது. இந்த அருவிக்கு அருகில் உள்ள விமான நிலையமானது மங்களூரு விமான நிலையம் ஆகும். இது 180 கி.மீ தொலைவில் அமைந்துள்ளது. கடூர் அல்லது சிக்மகளூரில் இருந்து மகிழ்வுந்துகளை வாடகைக்கு எடுக்கலாம், ஆனால் அருவியை நெருங்கும் கடைசி ஐந்து கிமீ தொலைவினை ஈப்பு வழியாக மட்டுமே அணுக முடியும்.

மேலும் காண்க
------------

* இந்தியாவில் உள்ள நீர்வீழ்ச்சிகளின் பட்டியல்

மேற்கோள்கள்
-----------

1. ↑  Manohara, Suraj Kumar (2020-07-16). "Jhari Falls | Dabdabe Falls Trek" (in en-US). .
2. ↑  "Mullayangiri & Jhari Waterfalls Trek" (in en). .
3. ↑  "Jhari Falls | Jhari Waterfalls Chikmagalur – Karnataka Tourism" (in en-GB). .
4. ↑  "Jhari Falls Chikmagalur (Timings, Entry Fee, Images, Best time to visit, Location & Information) - Chikmagalur Tourism 2022". .

வெளி இணைப்புகள்
---------------

* 

* பொதுவகத்தில் ஜாரி அருவி தொடர்பாக ஊடகக் கோப்புகள் உள்ளன.
**சப்தக்கு இசை ஆண்டு விழா (Saptak Annual Festival of Music)** இந்தியாவின் அகமதாபாத்தில் பதின்மூன்று நாள் நடைபெறும் இந்திய பாரம்பரிய இசை விழா ஆகும். இது சப்தக்கு இசைப் பள்ளி மூலம் ஏற்பாடு செய்யப்பட்டு ஒவ்வோர் ஆண்டும் சனவரி முதல் பதின்மூன்றாம் தேதி வரை நடைபெறுகிறது. நூற்றுக்கணக்கான மக்கள் இந்த இசை விழாவில் கலந்து கொள்கின்றனர்.

வரலாறு
------

1980 ஆம் ஆண்டு நந்தன் மேத்தா மற்றும் அவரது மனைவி மஞ்சு மேத்தா, உரூபாண்டே சா, பாரதி பரிக்கு மற்றும் டி.டி. திரிவேதி ஆகியோரால் இந்த இசை விழா தொடங்கப்பட்டது. பண்டிட் ரவிசங்கர் மற்றும் பண்டிட் கிசன் மகராச்சு ஆகியோர் தொடக்க விழாவில் கலந்து கொண்டனர்.  1980 ஆம் ஆண்டில் ஒரு நாள் நிகழ்வாக நடைபெற்ற இவ்விழா 2010 ஆம் ஆண்டில் 13 நாட்களில் 15 அமர்வுகளாக 130 பேருக்கும் மேற்பட்ட இசைக்கலைஞர்களின் நிகழ்ச்சியாக விரிவடைந்தது 

இந்த விழாவில் வளர்ந்து வரும் திறமையாளர்கள் மற்றும் நிறுவப்பட்ட கலைஞர்கள் உள்ளனர். தூய பாரம்பரிய இசையைத் தவிர, நாட்டுப்புற இசை, பாரம்பரிய நடன வடிவங்கள் மற்றும் தும்ரி போன்ற அரை-பாரம்பரிய வடிவங்களின் நிகழ்ச்சிகளும் இங்கு நடைபெறுகின்றன.

படக்காட்சியகம்
--------------

நந்தன் மேத்தாவின் வாழ்க்கை மற்றும் திருவிழாவின் வரலாறு குறித்த படக்காட்சியகம் 2012 ஆம் ஆண்டில்  திறக்கப்பட்டது.

மேற்கோள்கள்
-----------

1. ↑  "Saptak at 31: Music gods return to city". 24 December 2010.. பார்த்த நாள்: 4 April 2016.
2. 1 2 3  "Pt Nandan Mehta’s legacy relived in Ahmedabad". 23 September 2012.. பார்த்த நாள்: 4 April 2016.
3. 1 2  "Music icon Nandan Mehta hands Saptak legacy to GenNext heirs".. பார்த்த நாள்: 4 April 2016.
கெபல் எல்-அராக் கத்தியில் இரண்டு சிங்கங்களுக்கு இடையே எல் தெய்வத்தின் புடைப்புச் சிற்பமாக கருதப்படுகிறது, காலம் கிமு 3450
**எல் தெய்வம்** பண்டைய அண்மைக் கிழக்கின் கானான் மற்றும் அனதோலியா பகுதிகளில் வணங்கப்பட்ட தெய்வமாக கருதப்படுகிறது. அக்காதியம் மற்றும் அமோரித்து மொழிகளில் இத்தெய்வத்தின் பெயர் குறிப்பிட்டுள்ளது..[7] ஆதி வடமேற்கு செமித்திய மொழியில் *எல்* எனும் சொல்லிற்கு கடவுள் என்று பொருளாகும்..[8]

*எல்*, *அல்* அல்லது 'இல் எனப்படும் குறிப்பிடும் தெய்வமானது பண்டைய கானானியர்களின் உச்சக் கடவுள் ஆவார்.[9] மேலும்  மெசொப்பொத்தேமியாவின் துவக்க வம்ச காலத்தில் கிழக்கு செமிடிக் மொழி பேசுபவர்களின் உச்ச கடவுள் *எல்* எனப்படும் *இல்* தெய்வம் ஆகும்.[10] இட்டைட்டு மக்கள் எல்குனீசா எனும் கடவுளை வழிபட்டனர்.

ஹுரியத் & லெவண்ட் பகுதிகளில்
----------------------------

கானானியர்கள் மற்றும் பண்டைய லெவண்ட் பகுதி மக்கள் *எல்* அல்லது *இல்* தெய்வத்தை மனிதகுலம் மற்றும் அனைத்து உயிரினங்களுக்கும் தந்தை, உயர்ந்த கடவுள் என்று அழைத்தனர்...[27] மேலும் எல் தெய்வம் பல துணைக் கடவுள்களை உருவாக்கினார், 

உகாரிட்டின் களிமண் பலகைகளில் பதிவு செய்யப்பட்டுள்ளபடி, எல் அஷேரா தெய்வத்தின் கணவர்.

  

*எல்* தெய்வத்தை எருது கடவுள் வடிவில் கானான் தேசத்தில் வழிபட்டனர். எல் தெய்வத்தை உயிரினங்களின் தந்தை மற்றும் தெய்வங்களின் அரசன் எனப்போற்றப்பட்டார். "எல்" (சொர்க்கத்தின் தந்தை) மற்றும் அவரது முக்கிய மகன்: ஆதாத் (பூமியின் தந்தை), இருவரும் காளையால் அடையாளப்படுத்தப்படுகிறார்கள். மேலும் இருவரும் தங்கள் தலைக்கவசத்தில் காளைக் கொம்புகளை அணிந்துள்ளனர்.[29][30][31 [32]
பயன்படுத்தப்படலாம்.

யூதர்களின் புனித நூலான டனாக்கில், 'எலோஹிம்' என்பது ஒரு கடவுளுக்கு 'இம்' என்று கொடுக்கப்பட்ட சாதாரணச் சொல்லாகும். .

மேற்கோள்கள்
-----------

1. ↑  du Mesnil du Buisson, Robert (1969). "Le décor asiatique du couteau de Gebel el-Arak" [The Asian decor of the Gebel el-Arak knife] (PDF). *BIFAO* (in பிரெஞ்சு). Vol. 68. Institut Français d'Archéologie Orientale. pp. 63–83. ISSN 0255-0962. Archived from the original (PDF) on 21 Feb 2014. Retrieved 30 Oct 2014.

வார்ப்புரு:மெசொப்பொத்தேமியா
Waterfall in பீகார், இந்தியாவார்ப்புரு:SHORTDESC:Waterfall in பீகார், இந்தியா
கோடைகாலத்தில் நீர்வீழ்ச்சியில் சுற்றுலாப் பயணிகள்
**கக்கோலாட் நீர்வீழ்ச்சி** (*Kakolat Falls*) இந்தியாவின் பீகார் மாநிலம் நவாதா மாவட்டத்தில் அமைந்துள்ள ஒரு நீர்வீழ்ச்சியாகும். 

கக்கோலாட் மலையில் கக்கோலாட் நீர்வீழ்ச்சி அமைந்துள்ளது. பீகார் மற்றும் சார்க்கண்ட் மாநிலங்களின் எல்லையில் நவாதாவுக்கு 33 கிலோமீட்டர் தொலைவிலும் தலி பசாருக்கு 4 கிலோமீட்டர் தொலைவிலும் இந்நீர்வீழ்ச்சி இருக்கிறது. மிகவும் அதிகமான சுற்றுலா பயணிகளால் பார்வையிடப்பட்ட மற்றும் புகழ்பெற்ற பீகார் பயணத்தின் ஒரு பகுதியாக கக்கோலாட் நீர்வீழ்ச்சிப் பயணம் கருதப்படுகிறது. சுற்றுலா பயணிகள் பல மாநிலங்கள் மற்றும் அருகிலுள்ள அனைத்துப் பகுதிகளிலிருந்தும் இங்கு வருகை தருகின்றனர். பீகாரின் ககோலாட் நீர்வீழ்ச்சி 150 முதல் 160 அடி உயரத்தில் இருந்து கீழே விழுந்து நீர்வீழ்ச்சியின் அடிவாரத்தில் ஓர் இயற்கை நீர்த்தேக்கத்தை உருவாக்குகிறது

கக்கோலாட் நீர்வீழ்ச்சியுடன் தொடர்புடைய புராணக் கதைகளும் உண்டு, மலைப்பாம்பாக போகும்படி சபிக்கப்பட்ட ஒரு திரேத யுக மன்னர் இந்நீர்வீழ்ச்சியில் வாழ்கிறார் என்று இந்து மத ஆன்மீகவாதிகளால் கூறப்படுகிறது. வனவாச காலத்தில் பாண்டவர்கள் இப்பகுதிக்கு வந்ததாகவும் இதனால் பாம்பாக உருமாறியிருந்த மன்னன் சாபவிமோசனம் பெற்றதாகவும் அக்கதை செல்கிறது. இந்நீர்வீழ்ச்சியில் குளித்தவர்கள் பிறகெப்போதும் பாம்பாக பிறக்க மாட்டார்கள் என்று அம்மன்னன் பறைசாற்றினான். 
கக்கோலாட் நீர்வீழ்ச்சி பீகாரில் பெருமளவில் பிரபலமான ஒரு சுற்றுலா தலமாக மாறியுள்ளது, வார இறுதி சுற்றுலா திட்டங்களுக்கு கோடைகாலத்தில் இங்கு பெரும் கூட்டம் கூடுகிறது. இந்த நீர்வீழ்ச்சியில் பலவிதமான நீர்விளையாட்டுகளுக்கும் வேடிக்கை விளையாட்டுகளுக்கும் வாய்ப்பு உள்ளது. சுற்றுலாப் பயணிகளுக்கான முக்கியத்துவத்தைத் தவிர கக்கோலாட் நீர்வீழ்ச்சி பிசுவா அல்லது சேத் சங்ராந்தி திருவிழா சமயத்தில் பரவலாக பார்வையிடப்படுகிறது. மூன்று நாட்கள் நடைபெறும் இச்சமய நிகழ்வில் பக்தர்கள் பலரும் நீர்வீழ்ச்சியில் குளித்து மகிழ்வார்கள்.

கக்கோலாட் நீர்வீழ்ச்சி பெரும் வரலாற்று சிறப்பு மிக்கதாகவும் புராண முக்கியத்துவம் வாய்ந்ததாகவும் கருதப்படுகிறது. கக்கோலாட் மலையில் நவாதாவுக்கு 33 கிலோமீட்டர் தள்ளியுள்ள கோவிந்தபூர் காவல் நிலையம் அருகே இந்நீர்வீழ்ச்சி அமைந்துள்ளது. இதற்கு கீழே ஓர் ஆழமான இயற்கை நிர்த்தேக்கம் இங்கே உள்ளது. 

சுமார் 160 அடி (49 மீ) உயரம் கொண்ட கக்கோலாட் நீர்வீழ்ச்சியை சுற்றிலும் பச்சை பசேல் என்ற வனப்பகுதி சூழ்ந்து காணப்படுகிறது. பீகாரில் கக்கோலாட் நீர்வீழ்ச்சி ஒரு பிரபலமான சுற்றுலா தலமாக மாறிவருகிறது. கோடைகாலத்தில், இந்தியா முழுவதிலுமுள்ள மக்கள் நீர்வீழ்ச்சிக்கு சுற்றுலா வருகிறார்கள்.

30 டிசம்பர் 2018 அன்று நீர்வீழ்ச்சியை பார்வையிட்ட முதலமைச்சர் நிதீசு குமார் புகழ்பெற்ற கக்கோலாட் நீர்வீழ்ச்சி தொடர்பான பல்வேறு நல திட்டங்களை அறிவித்தார். தனது பயணத்தின்போது சுற்றுலாப் பயணிகளை ஈர்ப்பதற்காக ஒரு கயிற்றுப் பாலம் கட்டப்படும் என்றும் அறிவித்தார்.

மேற்கோள்கள்
-----------

1. ↑  "Archived copy" இம் மூலத்தில் இருந்து 2009-04-10 அன்று. பரணிடப்பட்டது.. .
2. ↑  "rediff.com: Travel Video: The neglected Kakolat waterfalls". .
**குளோரின் வெடிகுண்டு** (Chlorine bomb) என்பது ஒரு சிறிய வெடிக்கும் சாதனமாகும். வெடிப்பை உருவாக்க வேதியியல் ரீதியாக உற்பத்தி செய்யப்படும் குளோரின் வாயு அல்லது ஐதரசன் குளோரைடு போன்ற மற்ற குளோரின் கொண்ட வாயுக்களின் அழுத்தத்தை இக்குண்டு வெடிப்பு பயன்படுத்துகிறது. பல்வேறு வகையான குளோரின் மாத்திரைகள் மற்றும் பிற வினையாக்கிகளால் நிரப்பப்பட்ட காற்று புகாத கொள்கலனைக் கொண்டு இது தயாரிக்கப்படுகிறது. இவ்வினை அழுத்தத்தில் ஒரு விரிவான அதிகரிப்பை உருவாக்குகிறது, இறுதியில் கொள்கலனை சிதைக்கிறது. வழக்கமாக, இத்தகைய சாதனம் பெரிய அளவில் தயாரிக்கப்படுவதில்லை, பெரும்பாலும் பொதுவான வீட்டுப் பொருட்களிலிருந்து தயாரிக்கப்படுகிறது.

இத்தகைய சாதனம் ஓர் உலர் பனிக்குண்டை விட அதிகமான நச்சு மற்றும் அமிலத்திற்கு ஒரு மாற்றாகும். ஆனால் இது பொதுவாக இளைஞர்களால் கேளிக்கை மற்றும் பொழுதுபோக்கு பயன்பாட்டிற்கு தீங்கு விளைவிக்கும் நோக்கத்துடன் தயாரிக்கப்படுவது போன்றதில்லை. இருப்பினும், குளோரின வாயுக்கள் மற்றும் பயன்படுத்தப்படும் சம்பந்தப்பட்ட வினை பொருட்கள் உள்ளிழுப்பதில் இருந்து சுவாச பிரச்சனைகளை ஏற்படுத்தும். கண்ணீர் வாயுவைப் போலவே மற்ற சளி சவ்வுகளுக்கும் காயம் ஏற்படுத்தலாம். இந்த வகை வெடிக்கும் சாதனங்களால் பெரும்பாலும் காயங்கள் காயப்பட்ட கைகள், குருட்டுத்தன்மை மற்றும் பிற கண் காயங்கள் ஏற்படுகின்றன. 

இரசாயன சாமான்யர்கள் மற்றும் சில பொது பாதுகாப்பு நிபுணர்களின் நம்பிக்கைக்கு மாறாக,  அம்மோனியாவுடன் ஐதரோகுளோரிக் அமிலத்தின் வினையால் குளோரின் வாயு உருவாக்கப்படுவதில்லை, மாறாக அம்மோனியம் குளோரைடு உற்பத்தி செய்யப்படுகிறது. மேலும் அம்மோனியாவுடன் குளோரின் சோடியம் ஐப்போ குளோரைட்டின் வினையால் குளோரின் உருவாகாது. அம்மோனியாவுடன் <a href="./ப்ளீச்" rel="mw:WikiLink" data-linkid="21" data-cx="{&amp;quot;adapted&amp;quot;:false,&amp;quot;sourceTitle&amp;quot;:{&amp;quot;title&amp;quot;:&amp;quot;Bleach&amp;quot;,&amp;quot;thumbnail&amp;quot;:{&amp;quot;source&amp;quot;:&amp;quot;https://upload.wikimedia.org/wikipedia/commons/thumb/d/d3/Clorox\_Bleach\_products.jpg/80px-Clorox\_Bleach\_products.jpg&amp;quot;,&amp;quot;width&amp;quot;:80,&amp;quot;height&amp;quot;:57},&amp;quot;description&amp;quot;:&amp;quot;Chemicals used to whiten or disinfect&amp;quot;,&amp;quot;pageprops&amp;quot;:{&amp;quot;wikibase\_item&amp;quot;:&amp;quot;Q11587&amp;quot;},&amp;quot;pagelanguage&amp;quot;:&amp;quot;en&amp;quot;},&amp;quot;targetFrom&amp;quot;:&amp;quot;mt&amp;quot;}" class="cx-link" id="mwFA" title="ப்ளீச்">சோடியம் ஐப்போ குளோரைட்டின்</a> வினையால் மோனோகுளோரமீன், நைட்ரசன் முக்குளோரைடு மற்றும் இரசாயன வினையின் சூழ்நிலையைப் பொறுத்து பல நச்சு மற்றும் வெடிக்கும் பொருட்கள் உருவாகின்றன. ஆனால் தூய குளோரின் உருவாவதில்லை.

மேற்கோள்கள்
-----------

1. ↑  "Acid Bomb Warning". .
2. ↑  VERMONT FUSION CENTER - Improvised Chemical Bombs
**கருவூர்ப் பசுபதீசுரர் பாமாலை** என்பது ஒரு சிற்றிலக்கியம். இதனை இயற்றியவர் உறையூர் தே. பெரியசாமி பிள்ளை. இவர் திரு ஆனிலையப்பர் போற்றிப் பதிகம், சௌந்தரநாயகி தசகம் என்னும் பெயரில் வேறு இரண்டு சிற்றிலக்கியங்களையும் படைத்துள்ளார். இந்த நூல்களுக்கு முன்னுரை போல, சிறப்புப் பாயிரங்களை யாழ்ப்பாணம் நா. கதிரைவேற்பிள்ளை மூன்று பாடல்களைப் பாடியுள்ளார். இதில் ஆசிரியர் பெரியசாமி பிள்ளையின் ஊர், பண்பு, திறமை பற்றிய குறிப்புகள் உள்ளன. கருவூர் ஆனிலையப்பர் கோயிலில் உள்ள சிவபெருமானைப் போற்றும் பாடல்களாக இவை உள்ளன.

எடுத்துக்காட்டு - பாடல்கள்
--------------------------

இந்த நூலில் 30 விருத்தப் பாடல்கள் உள்ளன. அவை எப்படி உள்ளன என்று அறிந்துகொள்தற்காக மூன்று பாடல்கள் எடுத்துக்காட்டுகளாகத் தரப்படுகின்றன.

காப்புச் செய்யுள்

எவன் பிரணவப் பொருள் என மறை இயம்புறும்  

எவன் உரு இரு திணைக்கு இறை என இலக்குறும்  

எவன் அடியவர் வினை எறி சிவன் அருள் சுதன்  

அவன் இரு சரண் தொழுது அடைகுவம் கதியே. 

* இது ஆனைமுகனை இரு திணைக் கடவுள் என்று போற்றுகிறது

பாடல் 11

வஞ்சமே புரியும் கொடு மனத்து எளிய மடந்தையர் மயல் கடல் ஆழ்ந்து  

நெஞ்சமே மெலிந்து இங்கு உழிதராது எனை நின் இறைகழற்கு அன்பன் ஆக்கினையே   

கஞ்சமேல் அயன் மால் இந்திரன் முதலாம் கடவுளர் கை தொழுது ஏத்தும்  

மஞ்சம் மேன்மேல் ஓங்கு அகன் பணைக் கருவூர் ஆனிலைப் பசுபதீசுரனே 

பாடல் 12

தேம் பதுமத்தம் பொகுட்டில் உறையும் திசைமுகப் பிரமனார் வாழ்வும்   

பாம்பணைத் துயில் கூர் மாயவன் வாழ்வும் பண்ணவர்க்கு இறையவன் வாழ்வும்  

வேம்பென வெறுத்தேன் கனவிலும் வேண்டேன் வேண்டல் தின் அடி பணி ஒன்றே  

வாம்பிர நதி மேல் கரை அமல் கருவூர் ஆனிலைப் பசுபதீச்சுரனே

மேற்கோள்கள்
-----------

1. 1 2  கருவூர்ப் பசுபதீசுரர் பாமாலை, திரு ஆனிலையப்பர் போற்றிப் பதிகம், சௌந்தரநாயகி சதகம் - நூலாசிரியர் தே. பெரியசாமி பிள்ளை, பொருளாளர், சைவ சித்தாந்த சபை, உறையூர் - பதிப்பித்தவர்: க. பொ. சி. முத்துக்கருப்ப பிள்ளை, லாலாபேட்டை கிழார், நூலாசிரியர் பெரியசாமி பிள்ளையின் தாய்மாமன் - பதிப்பு : ஸ்ரீ வாணி விலாஸ் பிரஸ், ஸ்ரீரங்கம், ஆண்டு 1911
இலிங்க்சு
**இலிங்க்சு** (*Lynx*) என்பது ஒரு விண்மீன் கூட்டமாகும். இது வடக்குப் பக்க வானத்தில் அர்சா மேஜருக்கும், ஔரிகாவிற்கும் இடையில் அமைந்துள்ளது தோற்றத்தில் ஜெமினியை விட அதிக அளவு பரப்புக் கொண்டிருந்தாலும் வெறும் கணகளுக்குப் புலப்பட்டுத் தெரிவதில்லை. இதில் 60 விண்மீன்கள் இருப்பதை அறிந்துள்ளனர்.

கண்டுபிடிப்பு
-------------

போலந்து நாட்டு வானவியலாரான ஜோகன்ஸ் ஹெவிலியஸ் இந்த புதிய வட்டார விண்மீன் கூட்டத்தை 17 ஆம் நூற்றாண்டில் கண்டுபிடித்தார். இலிங்க்சு என்பது ஒரு வகையான காட்டுப் பூனையாகும்.இது கூர்மையாகப் பார்க்கும் இயல்புடையது. இலிங்க்சு போன்று கூர்மையான கண்பார்வை உள்ளவர்களால் மட்டுமே இவ்வட்டாரத்தை இனமறியமுடியுமென்பதால் இதற்கு இப்பெயரிட்டதாக ஹெவிலியஸ் கூறுவார்.

தோற்றம்
-------

இக்கூட்டத்தில் உள்ள ஆல்பா லின்சிஸ் என்ற விண்மீன் ஆரஞ்சு நிறமும் 3.2 தோற்ற ஒளிப்பொலிவெண்ணும் கொண்டு அர்சா மேஜரின் கற்பனைக் கரடி உருவத்தின் நீட்சி பெற்ற முன்னங் காலிற்கு அருகாமையில் 165 ஒளி ஆண்டுகள் தொலைவில் அமைந்துள்ளது.

விண்மீன்கள்
-----------

12 லின்சிஸ் என்பது ஒரு பல் விண்மீனாகும். தொலை நோக்கி இதைப் பகுத்து தோற்ற ஒளிப்பொலிவெண் 4.9 மற்றும் 7.3 கொண்ட இரட்டை விண்மீனாகக் காட்டியுள்ளது.

பகுதிறன் மிக்க தொலை நோக்கி இதிலுள்ள பிரகாசமான விண்மீன் ஒளிப்பொலிவெண் 6 உடைய ஒரு துணை விண்மீனுடன் 700 ஆண்டுகள் சுற்றுக் காலத்துடன் சுற்றி வருகிறது என்பதைத் தெரியப்படுத்தியுள்ளது.

19 லின்சிஸ் ஒரு மும்மீனாகும். இதில் ஒளிப்பொலிவெண் 5.8 உடைய ஒரு விண்மீனும் 6.9 கொண்டு ஓரளவு நெருக்கமாக உடைய ஓரு விண்மீனும் இவற்றிலும் நெடுந்தொலைவு விலகி ஒளிப்பொலிவெண் 8 கொண்ட ஒரு விண்மீனும் இதில் சுற்றி வருகின்றதன.

38 லின்சிஸ்சும் ஒரு நெருக்கமான இரட்டை விண்மீன். இதன் ஒளிப்பொலிவெண் 3.9 மற்றும் 6.3 ஆக உள்ளது. மேலும் இதில் NGC 2419 என்று பதிவு செய்யப்பட்ட ஒரு கோளகக் கொத்து விண்மீன் கூட்டம் ஏறக்குறைய 3,00,000 ஒளி ஆண்டுகளுக்கு அப்பால் இருபதாகக் கண்டுபிடித்துள்ளனர். இது மெக்லானிக் மேகத்தை விடக் கூடுதலான தொலைவில் இருப்பதால் மிக நுண்ணியதாகவும் ஒளிப்பொலிவெண் 10 கொண்டதாகவும் தெரிகிறது.

மேற்கோள்
--------

1. ↑  Levy 2005, ப. 168-169.

* *Universe: The Definitive Visual Dictionary*, Robert Dinwiddie et al. DK Adult Publishing, (2005), pg. 346.
* Levy, David H. (2005). *Deep Sky Objects*. Prometheus Books. பன்னாட்டுத் தரப்புத்தக எண்:1-59102-361-0.
* Ian Ridpath and Wil Tirion (2007). *Stars and Planets Guide*, Collins, London. ISBN 978-0-00-725120-9. Princeton University Press, Princeton. ISBN 978-0-691-13556-4.
* Ferris, Timothy. *Seeing in the Dark*. 2002. p. 244

வெளி இணைப்புகள்
---------------

Search Wikimedia Commons
விக்கி ஊடக நடுவத்தில்:
 ***இலிங்க்சு விண்மீன்குழாம்*** (பகுப்பு)

* The Deep Photographic Guide to the Constellations: Lynx
* Star Tales – Lynx
* Lynx Constellation at Constellation Guide
பக்மின்ஸ்டர்ஃபுலரின் C60 (இடது) மற்றும் கார்பன் நனோ குழாய்கள் (வலது) என்பவை ஃபுலரின்களுக்கான சிறந்த உதாரணங்களாகும்..
கார்பன் நனோன்
**புலரின்** (*fullerene*) எனப்படுவது மத்தியில் வெற்றிடம் இருக்கும் வகையில் முழுமையாக கார்பனால் ஆன மூலக்கூறுகளாகும். ஃபுலரீன்கள் சமீப காலத்தில் கண்டறியப்பட்ட காா்பனின் புறவேற்றுமை வடிவங்களில் ஒன்று ஆகும். இவை கோள வடிவிலோ குழாய் வடிவிலோ காணப்படலாம்.

கோள வடிவான ஃபுலரின்கள் பக்கி பால்கள் எனவும் அழைக்கப்படும் ஏனெனில் அவை காற்பந்தைப் போன்று தோற்றமளிக்கும். குழாய் வடிவானவை கார்பன் நனோ குழாய்கள் எனவும் பக்கி குழாய்கள் எனவும் அழைக்கப்படும். ஃபுலரின்கள் காரீயத்தை கட்டமைப்பில் ஒத்தவையாகக் காணப்படும். முதலாவது ஃபுலரீன் மூலக்கூறுகள் பக்மின்ஸ்டர்ஃபுலரின் ஆகும்.

வரலாறு
------

அமெரிக்க டெக்சாஸ் மாநிலத்தில் உள்ள ரைஸ் பல்கலைக்கழகத்தில் பணியாற்றும் ரிச்சா்ட் ஸ்மாலி மற்றும் ராபா்ட் கர்ல் ஆகியோா் 1985 ஆம் ஆண்டு காா்பனின் இந்த புதிய புறவேற்றுமை இயைபைக் கண்டறிந்தனா். இவா்களோடு சஸக்ஸ் பல்கைலக்கழகத்தில் பணியாற்றிய 'ஹாரி குரோடோ' என்பவரும் இப்பணியில் உடனிருந்தாா். 60 காா்பன் அணுக்களையும், 32 பக்கங்களையும் (20 அறுகோண அமைப்புகள், 12 ஐங்கோண அமைப்புகள்) கொண்ட இதனை 'பக்கிபால்' என்று பெயாிட்டனா். பிறகு இதுவே 'பக் மினிஸ்டா் புல்லரீன்' என்று அழைக்கப்பட்டது. அமெரிக்க கட்டுமான வல்லுநா் ஆா். பக் மினிஸ்டா் புல்லா் என்பவரால் கோள வடிவ கட்டிட அமைப்பினை இப்புறவேற்றுமை இயைபு பெற்றிருப்பதால் இந்தப் பெயா் வைக்கப்பட்டது." இவ்விதமாக கோள வடிவில் அமைந்த காா்பன் மூலக்கூறுகளின் தொகுதி புல்லரீன்கள் என அழைக்கப்படுகிறது. இத்தகைய மூலக்கூறுகள் அதி தீவிரமான கடத்தும் பண்பைப் பெற்றிருக்கின்றன.

மேற்கோள்கள்
-----------

1. ↑  "Fullerene", *Encyclopædia Britannica* on-line
2. ↑  Iijima, S (1980). "Direct observation of the tetrahedral bonding in graphitized carbon black by high resolution electron microscopy". *Journal of Crystal Growth* **50** (3): 675–683. doi:10.1016/0022-0248(80)90013-5. Bibcode: 1980JCrGr..50..675I. .
3. ↑   *வேதியியல் மேல்நிலை முதலாம் ஆண்டு தொகுதி -1*. தமிழ்நாடு பாடநுால் கழகம், சென்னை-6. 2007. பக். 162.
4. ↑  Atkinson, Nancy (27 October 2010). "Buckyballs Could Be Plentiful in the Universe". Universe Today.. பார்த்த நாள்: 28 October 2010.
**அனில் கோட்** (Anil Anna Gote) ஓர் இந்திய அரசியல்வாதியும் மற்றும் சட்டமன்ற உறுப்பினரும் ஆவார். துலே நகரம் சட்டமன்றாத் தொகுதியிலிருந்து இரண்டு முறை BJP சார்பில் தேர்ந்தெடுக்கப்பட்டார். போலி முத்திரைக் குற்றச்சாட்டின் பேரில் இவர் நான்கு ஆண்டுகள் சிறையில் கழித்தார். ஆனால் அவர் ஒருபோதும் தண்டிக்கப்படவில்லை.

அரசியல் வாழ்க்கை
----------------

முன்னாள் பத்திரிகையாளரான கோட், 1999ல் சமாஜ்வாடி ஜனதா கட்சி வேட்பாளராக சட்டமன்றத்தில் நுழைந்தார். மேலும் காங்கிரசு கட்சியை பிளவுபடுத்தும் முயற்சியின் ஒரு பகுதியாகவும், அன்றைய அரசாங்கத்தை பலவீனப்படுத்தவும் முயன்றார். இவர் 2009 இல் துலே தொகுதியின் பாஜக சட்டமன்ற உறுப்பினராகத் தேர்ந்தெடுக்கப்பட்டார். அக்டோபர் 2014 இல் குறைந்த வாக்கு வித்தியாசத்தில் மீண்டும் தேர்ந்தெடுக்கப்பட்டார். 

30 மார்ச் 2017 அன்று, மகாராட்டிரா சட்ட மேலவைக்கு அரசியலமைப்பு உரிமைகள் இல்லை என்ற அடிப்படையில் கோட் குரல் கொடுத்தார்.  கோட்டின் கருத்துக்காக இவர் மீது நடவடிக்கை எடுக்க வேண்டும் என எதிர்க்கட்சிகள் வலியுறுத்தின.

அதன் பிறகு, இவர் தேசியவாத காங்கிரசு கட்சியின் ஒரு அங்கமாக மாறினார்.

போலி முத்திரைக் குற்றச்சாட்டு
-----------------------------

போலி முத்திரைகள் மற்றும் முத்திரைத் தாள்களை அச்சடித்து விற்பனை செய்ததற்காக அப்துல் கரீம் தெல்கி சம்பந்தப்பட்டதாகக் கூறப்படும் குற்றம் தொடர்பாக, கோட் ஜூலை 2003 இல் கைது செய்யப்பட்டு புனேவில் உள்ள எர்வாடா மத்திய சிறையில் அடைக்கப்பட்டார்.   இவர் ஜூன் 2007 இல் ரூ. 10 லட்சம் பிணையில் விடுவிக்கப்பட்டார். இவருடன் குற்றம் சாட்டப்பட்ட சூர்யவன்சி ரூ. 50,000 பிணையில் விடுவிக்கப்பட்டார்.  பம்பாய் உயர் நீதிமன்றம் 2011 இல் இவரது விடுதலைக்கான விண்ணப்பத்தை நிராகரித்தது,  ஆனால் அக்டோபர் 2014 இல் இவர் குற்றச்சாட்டில் தண்டிக்கப்படவில்லை.

மேற்கோள்கள்
-----------

1. ↑  "Row after MLA seeks to disband council | Mumbai News - Times of India". .
2. ↑  "Gote wants Bhujbal charged". *The Times of India*. 12 February 2004 இம் மூலத்தில் இருந்து 1 July 2012 அன்று. பரணிடப்பட்டது.. .
3. 1 2  "MLA Gote's discharge plea rejected". *Times of India*. 5 February 2011. .
4. ↑  "Former MLA Anil Gote gets bail in Telgi Stamp Scam case". *Oneindia*. 30 June 2007. .
5. ↑  "Dhule: BJP banks on journalist who was accused in Telgi scam". *The Indian Express*. 9 October 2014. . Shaikh, Zeeshan (9 October 2014). "Dhule: BJP banks on journalist who was accused in Telgi scam". *The Indian Express*.
***அவியல்*** என்பது 2016 ஆம் ஆண்டு இந்தியத் தமிழ் மொழி சுயாதீன தொகைத் திரைப்படமாகும். இத்திரைப்படம் அல்போன்ஸ் புத்தரன், ஷமீர் சுல்தான், மோஹித் மெஹ்ரா, லோகேஷ் கனகராஜ், மற்றும் குரு ஸ்மரன் ஆகிய ஐந்து இயக்குனர்களால் எழுதப்பட்டு இயக்கப்பட்டது. நடிகர்கள் நிவின் பாலி, பாபி சிம்ஹா, அம்ருதா சீனிவாசன், ராஜீவ் கோவிந்த பிள்ளை, அர்ஜுனன், ராமச்சந்திரன் துரைராஜ், தீபக் பரமேஷ் ஆகியோர் நடித்திருந்தனர்.

கார்த்திக் சுப்பராஜ் தனது ஸ்டோன் பெஞ்ச் கிரியேஷன்ஸ் மற்றும் பெஞ்ச் ஃப்ளிக்ஸ் ஆகியவற்றின் கீழ் தயாரித்தார், இது *பெஞ்ச் டாக்கீஸ் - தி ஃபர்ஸ்ட் பெஞ்சிற்குப்* பிறகு அவர்களின் இரண்டாவது தயாரிப்பாகும். இந்த படத்தை நவம்பர் 2015 இல் தேனாண்டல் பிலிம்ஸ் விநியோகித்தது. இத்திரைப்படம் 11 மார்ச் 2016 அன்று திரையரங்கில் வெளியிடப்பட்டது.

நடிகர்கள்
---------

| *ஸ்ருதி பெதம்* | *கலாம்* | *கண்ணீர் அஞ்சலி* | *எலி* |
| --- | --- | --- | --- |
| * ஸ்ருதியாக அம்ருதா சீனிவாசன்
* ராஜ் ஆக ரோஹித் நந்தகுமார்
* நவீன் ஜார்ஜ் தாமஸ்
 | * திரைப்பட தயாரிப்பாளராக தீபக் பரமேஷ்
* மோசஸ் ராஜ்குமார்
* ஷரத்குமார்
 | * தோசையாக அர்ஜுனன்
* ராமச்சந்திரன்
* பிரவீன் குமார்
 | * எலியாக நிவின் பாலி
* கேங்க்ஸ்டராக பாபி சிம்ஹா
* கருடனாக ராஜீவ் பிள்ளை
* ரங்கா
* ராமச்சந்திரன்
* விஜய் முத்து
* சஞ்சய்
* ஜினு ஜோசப்
 |

ஒலிப்பதிவு
----------

இத்திரைப்படத்திற்கு ராஜேஷ் முருகேசன் இசையமைத்திருந்தார். பாடல்களை ஷமீர் சுல்தான் எழுதியிருந்தார். ஜாவேத் ரியாஸ், ஷம்மீர் சுல்தான், விஷால் சந்திரசேகர், அந்தோணி தாசன் மற்றும் ரகு தீட்சித் ஆகியோரால் பாடப்பட்டன.

சந்தைப்படுத்தல் மற்றும் வெளியீடு
--------------------------------

இந்தத் திரைப்படம் அவியல் 10 ஜனவரி 2016 அன்று 13 வது சென்னை சர்வதேச திரைப்பட விழாவில் திரையிடப்பட்டது.  திரைப்படத்திற்கு ரசிகர்களின் நற்மதிப்பினை பெற்றபின்பு விஜய் சேதுபதி மற்றும் பாபி சிம்ஹா ஆகியோரால் 22 ஜனவரி 2016 இல் படத்தின் முதல் டீசர் வெளியிடப்பட்டது. இந்த படம் தமிழ்நாட்டில் 70 க்கும் மேற்பட்ட திரைகளிலும், கேரளாவில் 30 திரைகளிலும், 11 மார்ச் 2016 அன்று அமெரிக்காவில் ஒரு சில திரைகளிலும் திரையிடப்பட்டது.

குறிப்புகள்
-----------

1. ↑  Nath, Parshathy J. (2015-03-04). "Short cut to success". .
2. ↑  James, Anu (2016-01-23). "First look poster, teaser of Karthik Subbaraj's anthology film 'Aviyal' released [PHOTO+VIDEO"] (in en). .
3. ↑  Subramanian, Anupama (2016-03-09). "Aviyal to arrive soon!" (in en). .
**மலரன்னை** ஓர் ஈழத்து பெண் எழுத்தாளர். மூத்த புகழ் பெற்ற எழுத்தாளர் கச்சாயில் இரத்தினத்தின் மகள். 1950 களில் இலங்கை வானொலியின் தமிழ் ஒலிபரப்பின் சிறுவர் நிகழ்ச்சிகளில் பங்குபற்றியவர்.1993 ஆம் ஆண்டில் இவரது முதலாவது சிறுகதை வெளியாகியது.  இவரது இருநூறுக்கும் மேற்பட்ட சிறுகதைகள் பல்வேறு பத்திரிகைகள், வானொலிகள், சஞ்சிகைகளில் இலங்கை மற்றும் பிற நாடுகளில் பிரசுரமாகியுள்ளது.சில சிறுகதைகள் சர்வதேச வெளியீடுகளில் மீள்பதிவும் செய்யப்பட்டுள்ளது. நாற்பதிற்கும் மேற்பட்ட வானொலி நாடகங்கள் ஒலிபரப்பாகி மிகுந்த வரவேற்பு பெற்றுள்ளன. "கனவுகள் நனவாகும் "என்ற தொடர்நாடகம் (நாற்பத்தி மூன்று அங்கங்கள் ) ஒலிபரப்பாகி மிகுந்த வரவேற்பை பெற்றிருந்தது.பல வானொலி நிகழ்ச்சிகளையும் எழுதியிருக்கிறார். இவர் எழுதிய பத்து ஆங்கிலக் கவிதைகள் Hot spring என்ற ஆங்கிலப் பத்திரிகையில் பிரசுரமாகியிருக்கிறது. இவரது நாற்பதிற்கும் மேற்பட்ட ஆக்கங்கள் பல்வேறுபோட்டிகளில் பரிசு பெற்றிருக்கின்றன. நான்கு முறை சர்வதேச அளவில் நடை பெற்ற இலக்கிய போட்டிகளில் சிறுகதை, நாடக எழுத்துருவுக்காக பரிசு பெற்றுள்ளார். சிரித்திரன், மல்லிகை சிறுகதைப் போட்டிகளிலும் அகில இலங்கை ரீதியில் பரிசு பெற்றுள்ளார். "பாலைவனத்துப்புஸ்பங்கள்" என்ற நாவல் தேசிய கலாச்சாரப்பேரவை யின்  தேர்வில் இரண்டாம் பரிசுபெற்றது . இலக்கிய விவரணம் எழுதுவதிற்கான பிரிவு போட்டியிலும் முதற்பரிசு பெற்றிருக்கிறார். ஓவியம், ஒளிப்படம் முதலியவற்றிலும் ஈடுபாடு உடைய இவர் தையல்கலையில் சிறந்து விளங்கினார். இவரது சில மொழி பெயர்ப்பு கட்டுரைகளும் , சில கவிதைகளும் பத்திரிகைகளில் பிரசுரமாகியுள்ளது. இலக்கியப்பங்களிப்புக்காக கலைமாமணி, கலைஞானச்சுடர் விருதுகளை பெற்றுள்ளார்.

இவரது மகன் மலரவனும் ஓர் எழுத்தாளர் என்பதும்  இவர் ஒரு ஹோமியோபதி மருத்துவர் என்பதும் ஹோமியோபதி, சுதேச மருத்துவத்திற்காக பிரித்தானியாவில் இயங்கும் மாற்று மருத்துவத்திற்காக அமைப்பு ஒன்றிலும் அங்கத்தவராக இருந்திருக்கிறார் என்பதும் குறிப்பிடத்தக்கது.   

இவரது வெளிவந்த நூல்கள்

 1,வேர்பதிக்கும் விழுதுகள் ( 16  சிறுகதைகளின்  தொகுப்பு) -2015

 2, கீறல் ( 23 சிறுகதைகளின்  தொகுப்பு)  -2016

3, மறையாத சூரியன் (நாவல்) -2016 - முத்துமீரான் விருது (2017) 

4,  மௌனத்தின் சிறகுகள் (நாவல்) -2017

5,  அனலிடைப்புழு   ( 25 சிறுகதைகளின்  தொகுப்பு)  -2017

6, மலைச்சாரலின் தூவல் (நாவல்)- 2018

7, காகிதப்படகு (மூன்று குறுநாவல்களின் தொகுப்பு) - 2018

8,அப்பாவின் தேட்டம் (25 சிறுகதைகளின்  தொகுப்பு) -2019

9, பாலைவனத்துப்புஸ்பங்கள் ( நாவல்)- 2019 

10, உயிர் சுமந்த கூடு ( 18 சிறுகதைகளின்  தொகுப்பு)  -2020

11 , அசை (21 சிறுகதைகளின் தொகுப்பு) - 2021

12 , ஒரு பிடி சாம்பல் (16 சிறுகதைகளின் தொகுப்பு) - 2021
**பெல்லா விஸ்டா** (Bella Vista, Hyderabad) என்பது ஐதராபாத் மாநிலம் இருந்த காலத்தில் நிசாமின் அரச அரண்மனையாக இருந்தது. இது தற்போது இந்தியாவின் தெலங்காணாவின் ஐதராபாத்தில் அமைந்துள்ளது. இது 10-ஏக்கர் (40,000 m2) நிலப்பரப்பில் உள்ள இந்தோ-ஐரோப்பிய பாணியில் கட்டப்பட்ட பசுமையான வளாகம் ஆகும். கட்டிடத்தின் பிரெஞ்சு கட்டிடக்கலைஞர் இதற்கு பெல்லா விஸ்டா என்று பெயரிட்டார், அதாவது அழகான காட்சி பொருள் படும். இது உசேன் சாகர் ஏரியைக் கண்டும் காணாமல் அமைந்துள்ளாது. இது சைபாபாத் புறநகரில் அமைந்துள்ளது. மேலும், இங்கிலாந்தின் ஆக்சுபோர்டுசையரில் தேம்ஸ் நதிக்கரையில் உள்ள ஹென்லி-ஆன்-தேம்ஸ் மாதிரியாக வடிவமைக்கப்பட்டுள்ளது.

 பெல்லா விஸ்டா இப்போது இந்திய நிர்வாகப் பணியாளர் கல்லூரியாகச் செயல்படுகிறாது.

வரலாறு
------

வழக்கறிஞர் முசிலேகிதீன் முகமது என்பவர் ஐதராபாத் மாநிலத்தின் உயர் நீதிமன்றத்தின் தலைமை நீதிபதியாக ஆனார். அவருக்கு அ*க்கிம்-உத்-தௌலா என்ற* பட்டம் வழங்கப்பட்டது. அவர் 1905 இல் தனது இல்லமாக இந்த அரண்மனையைக் கட்டினார். அவர் 1905 முதல் 1914 வரை இங்கு வாழ்ந்தார், அவர் தனது 57 வயதில் பிளேக் நோயால் பாதிக்கப்பட்டார். 1916 இல் அவர் இறந்தவுடன், குடும்பம் அரண்மனையை விற்க முடிவு செய்தது. கடைசி நிசாம் ஓசுமான் அலி கான்1917 இல் மரச்சாமான்களுடன் சேர்த்து ரூ.60,000க்கு இதை வாங்கினார் 

இந்த அரண்மனையில்தான் ஏழாவது நிசாமின் மூத்த மகன்- ஐதராபாத்து சிம்மாசனத்தின் வாரிசாக இருந்த ஓசுமான் அலி கானின் மூத்த மகன் - பேரார் இளவரசர் ஆசம் சா தனது மனைவி இளவரசி துரு சேவருடன் வசித்து வந்தார். 

```
இது இப்போது இந்திய நிர்வாகப் பணியாளர் கல்லூரியாகச் செயல்படுகிறது. 
```

மேற்கோள்கள்
-----------

1. ↑  "Hyderabad: 60 royal years in ASCI life" (in en). *Deccan Chronicle*. 2016-12-19. .
2. ↑  "A Song of Hyderabad" இம் மூலத்தில் இருந்து 22 February 2014 அன்று. பரணிடப்பட்டது.. .
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Nanobagrus|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***நானோபாக்ரசு*** (*Nanobagrus*) என்பது தென்கிழக்கு ஆசியாவில் காணப்படும் பக்ரிடே கெளிறு மீன் பேரினமாகும். இப்பேரினத்து சிற்றினங்களும் அளவில் மிகச் சிறிய மீன்களாகும்.

சிற்றினங்கள்
------------

இந்த பேரினத்தில் தற்போது ஏழு விவரிக்கப்பட்ட சிற்றினங்கள் உள்ளன:

* *நானோபாக்ரசு அர்மேடசு* (வைலண்ட், 1902)
* *நானோபாக்ரசு பசுகசு* (போப்டா, 1904)
* *நானோபாக்ரசு இம்மாகுலேட்டசு* எச்எச் என்ஜி, 2008
* *நானோபாக்ரசு லெம்னிசுகாடசு* எச்எச் என்ஜி, 2010 .
* *நானோபாக்ரசு நெபுலோசசு* எச்எச் என்ஜி & எச். எச். டான், 1999
* *நானோபாக்ரசு இசுடெல்லடசு* எச்எச் டான் & எச்எச் என்ஜி, 2000
* *நானோபாக்ரசு டார்குவாடசு* ஏ. டபுள்யு தம்சன், ஜெ. ஏ. லோபஸ், கேடிடாடி & பாஜி, 2008

மேற்கோள்கள்
-----------

1. ↑  Ng (2010). "A new species of miniature catfish from the Malay Peninsula (Teleostei: Bagridae: *Nanobagrus*)". *Zootaxa* **2677**: 60–68. .

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q10594427
* விக்கியினங்கள்: Nanobagrus
* EoL: 24460
* GBIF: 2338161
* iNaturalist: 90132
* IRMNG: 1037532
* ITIS: 679493
* என்.சி.பி.ஐ: 337727
* WoRMS: 269957

 |
**தேவை விதி** (*law of demand*) என்பது பொதுவான நிலமையொன்றில் தேவையைத் தீர்மானிக்கின்ற ஏனைய காரணிகள் மாறாதிருக்கும் போது, விலைக்கும் தேவைத் தொகைக்கும் இடையில் எதிர்க்கணிய தொடர்பு நிலவுவதாகும். அதாவது அந்த பொருளின் விலை குறைந்தால் அதன் தேவை அதிகரிக்கும்.

இந்தத் தேவை விதிக்கு அடிப்படையாக அமைவன:

* குறைந்து செல்லும் எல்லைப்பயன்
* நேர்க்கணிய வருமான விளைவு விதி
* நேர்க்கணிய பதிலீட்டு விளைவு

இவ்விதியை பின்வருமாறு விளக்கலாம்.

ஏனைய நிலைமைகள் மாறாமல் என்று இங்கு குறிப்பிடுவது நுகர்வோரின் வருமானம், சுவை, ஒரு நாட்டின் வியாபார நிலை போன்றவற்றை குறிக்கும்.

**ஒரு தனி நபரின் தேவைப்பட்டியல்**

| ஒரு பேனாவின் விலை (ஒரு டசனுக்கு ரூபாயில்) | தேவைப்படும் அளவு (டசன்களில்) |
| --- | --- |
| 10 | 1 |
| 5 | 2 |
| 4 | 3 |
| 3 | 4 |
| 2 | 5 |

இப்பட்டியலை நோக்கும் பொழுது பேனாவின் விலை குறைய குறைய தேவை அதிகரிக்கிறது என்பதும் விலை அதிகரிக்க அதிகரிக்க தேவை குறைகிறது என்பது தெளிவாகிறது.

விலைக்கும் தேவைக்கும் இடையேயுள்ள தொடர்பு
உதாரணமாக விலை ரூ10 இலிருந்து 5 ஆக குறைந்தால்: தேவையின் அளவு 1 டஜனிலிருந்து 2 டஜன்களாக அதிகரிக்கிறது. அதாவது விலை குறைய குறைய தேவை அதிகரிக்கிறது என்பதை காட்டுகிறது. இதன் காரணம் நுகர்வோரின் உண்மை வருமானம் அதிகரிப்பதால் என்பதாகும். அவ்வாறே விலை ரூ2 இலிருந்து 3ஆக உயர்ந்தால் தேவை 5 டஜன்களிருந்து 4 டஜன்களாக குறைகிறது அதாவது விலை அதிகரிக்க அதிகரிக்க தேவை குறைகிறது என்பதை இது காட்டுகிறது.

எனவே தேவை விதி விலைக்கும் தேவைக்கும் இடையேயுள்ள தலை கீழ் தொடர்பினை இது காட்டுகிறது.

இவற்றையும் பார்க்க
------------------

* அளிப்பு விதி
* கிப்பன் பண்டம்
Waterfall in வடக்கு பிராந்தியம், ஆத்திரேலியாவார்ப்புரு:SHORTDESC:Waterfall in வடக்கு பிராந்தியம், ஆத்திரேலியா**இரட்டை அருவி** (*Twin Falls*)(குண்ட்ஜெய்மி : ***குங்க்குர்டுல்***) என்பது தெற்கு அலிகேட்டர் ஆற்றின் ஒரு அடுக்கு நீர்வீழ்ச்சியாகும்.. தெற்கு அலிகேட்டர் ஆறு யுனெஸ்கோ உலக பாரம்பரிய களமான ஆர்ன்ஹெம் நிலப்பரப்புக்கு மேலே பாய்கிறது. ஆர்ன்ஹெம் நிலப்பரப்பு ஆத்திரேலியாவின் வடக்கு பிராந்தியத்தில் பட்டியலிடப்பட்ட காடு தேசிய பூங்கா அமைந்துள்ளது. 1980 ஆம் ஆண்டில், இரட்டை நீர்வீழ்ச்சி பகுதி தேசிய தோட்டத்தின் செயல்படாத பதிவேட்டில் பட்டியலிடப்பட்டது.

அமைவிடம் மற்றும் அம்சங்கள்
--------------------------

41 முதல் 51 மீட்டர் உயரத்திலிருந்து விழும் அருவி கடல் மட்டத்திலிருந்து 158 மீட்டர் உயரத்தில் உள்ளது. இந்த நீர்வீழ்ச்சி தேசிய பூங்காவின் கிழக்கு எல்லைக்கு அருகிலும் ஜாபிருவிலிருந்து 80 கிலோமீட்டர்கள் (50 mi) தெற்கில் அமைந்துள்ளது. இந்த நீர்வீழ்ச்சியை நான்கு சக்கர வாகனத்தில் 60 கிலோமீட்டர்கள் (37 mi) காடு நெடுஞ்சாலையிலிருந்து மற்றும் ஜிம் ஜிம் நீர்வீழ்ச்சிக்கு அருகில்.

ஆத்திரேலியாவைச் சுற்றுலாத் தலமாக ஊக்குவிப்பதற்காக ஆத்திரேலிய *டிராவலர்* பத்திரிகை 2012 இல் தேர்ந்தெடுக்கப்பட்ட முன்னணி நூறு படங்களுக்குள் இந்நீர்வீழ்ச்சி படமும் இடம்பெற்றிருந்தது.

நீர்வீழ்ச்சியை ஒட்டியுள்ள பகுதிகளில் சுற்றுலாப் பயணிகளுக்காக வாகன நிறுத்துமிடம், சுற்றுலா பகுதி, பொது கழிப்பறைகள் மற்றும் நிழலாடிய பகுதிகள் உள்ளன.

மேற்கோள்கள்
-----------

1. ↑  "Place Names Register Extract for "Twin Falls"". Northern Territory Government.. பார்த்த நாள்: 29 April 2019.
2. ↑  "Map of Gungkurdul (Twin Falls), NT". .

வெளி இணைப்புகள்
---------------

* "An inventory of sites of international and national significance for biodiversity values in the Northern Territory: Western Arnhem Plateau". Government of the Northern Territory. 2009. pp. 303–308. பன்னாட்டுத் தரப்புத்தக எண்:978-1-921519-19-2 இம் மூலத்தில் இருந்து 12 March 2014 அன்று. பரணிடப்பட்டது.. .
* "Twin Falls". Johnny T. Cheng. 6 June 2006. .
**கேம்பிரிட்ச் அறிவியல் திருவிழா** *(Cambridge Science Festival)* என்பது இங்கிலாந்தில் உள்ள கேம்பிரிட்ச் நகரில் ஒவ்வோர் ஆண்டும் குறிப்பாக மார்ச்சு மாதத்தில் தொடர்ச்சியாக நடைபெறும் அறிவியல் நிகழ்வுகளின் தொகுப்பாகும். ஐக்கிய இராச்சியத்தில் நடைபெறும் மிகப்பெரிய அறிவியல் திருவிழாவும் இதுவேயாகும் இவ்விழாவில் 30000 பார்வையாளர்கள் பங்கேற்று 250 நிகழ்ச்சிகளைக் கண்டு பயன்பெறுகிறார்கள்.. பல்கலைக்கழக ஆராய்ச்சியாளர்களும் மாணவர்களும் அவர்களுடைய ஆய்வுக்கூடங்களையும் சொற்பொழிவு அரங்குகளையும் பொதுமக்களுக்காக திறந்து விட்டு இலவசமாக கண்காட்சிகள் செயல் விளக்கங்கள் முதலியன நிகழ்த்தப்பட்டன.

கேம்பிரிட்ச் பல்கலைக்கழக விஞ்ஞானிகள் உள்ளூர் வர்த்தகர்களின் ஆதரவுடன் 1994 ஆம் ஆண்டில் இவ்விழாவைத் தொடங்கினர். அறிவியல் மற்றும் பொறியியல் துறைகளில் ஆர்வத்தைத் தூண்டுவதையும் எளிதாக அத்துறைகளை அணுகுவதையும் இலக்காகக் கொண்டு இத்திருவிழா தேசிய அறிவியல் வாரத்தின்பால் ஈர்க்கப்பட்டது. கேம்பிரிட்ச் பல்கலைக்கழகம் மேற்கொள்ளும் அறிவியல் மற்றும் பொறியியல் ஆராய்ச்சிகளில் இளைஞர்களை ஈடுபடுத்தவும் ஊக்குவித்தது.

2015 ஆம் ஆண்டு மார்ச்சு 9 முதல் 22 வரை 21 வது அறிவியல் திருவிழா கொண்டாடப்பட்டது. ஐக்கிய நாடுகள் அவையின் ஒரு அங்கமான ஐக்கிய நாடுகள் கல்வி, அறிவியல், பண்பாட்டு நிறுவனம் அறிவித்த அனைத்துலக ஒளி ஆண்டை குறிக்கும் விதமாக, இவ்விழாவும், ஓளியறிவியல் மற்றும் தொழில்நுட்பத்தை அடிப்படையாக கொண்டு நடத்தப்பட்டது.

மேற்கோள்கள்
-----------

1. ↑  "University of Cambridge Science Festival 2011". BBC News.. பார்த்த நாள்: 21 March 2015.
2. ↑  "About - www.sciencefestival.cam.ac.uk".. பார்த்த நாள்: 21 March 2015.
3. ↑  "Two exciting decades of scientific fun and games". Cambridge News இம் மூலத்தில் இருந்து 2 ஏப்ரல் 2015 அன்று. பரணிடப்பட்டது... பார்த்த நாள்: 21 March 2015.
4. ↑  "21st Cambridge Science Festival hopes to inspire the next generation of scientists". Anglia - ITV
News.. பார்த்த நாள்: 21 March 2015.
5. ↑  "Reaching out in the International Year of Light".. பார்த்த நாள்: 21 March 2015.

புற இணைப்புகள்
--------------

* Official website
* 2016 planner

படக்காட்சியகம்
--------------

* 2015 அறிவியல் திருவிழாவின் போது டா வின்சி அறுவை அமைப்பு அட்டன்புரூக் சிகிச்சை மையத்தில் அளித்த ஒரு செயல்முறை விளக்கம்.2015 அறிவியல் திருவிழாவின் போது டா வின்சி அறுவை அமைப்பு அட்டன்புரூக் சிகிச்சை மையத்தில் அளித்த ஒரு செயல்முறை விளக்கம்.
* 2014 விழாவில் பேச்சும் செயல்விளக்கமும். 2014 விழாவில் பேச்சும் செயல்விளக்கமும்.
**டேனியல் நரோடிட்ஸ்கி** (ஆங்கில மொழி : Daniel Naroditsky), (பிறப்பு நவம்பர் 9, 1995 சான் மாடியோ, கலிபோர்னியா ) ஒரு அமெரிக்க சதுரங்க கிராண்ட்மாஸ்டர் ஆவார். அவர் 14 வயதில் இருந்து சதுரங்க எழுத்தாளராக இருக்கிறார்.

சதுரங்க வாழ்க்கை
----------------

நரோடிட்ஸ்கி தனது தந்தை விளாடிமிரிடமிருந்து ஆறு வயதில் சதுரங்கம் கற்றார். பின்னர், அவர் தீவிர சதுரங்க பாடங்களை எடுக்கத் தொடங்கினார். மே 2007 இல், அவர் வடக்கு கலிபோர்னியா கே -12 சதுரங்கவாகையாளர் ஆனார். இவர் இச்சாதனையை செய்த மிக இளைய வயதுடைய வீரர் ஆவார். அந்த ஆண்டின் பிற்பகுதியில், நரோடிட்ஸ்கி 9.5/11 புள்ளிகளுடன் உலக இளைஞர் சதுரங்க வாகையாளர் போட்டிக்கான 12 வயதுக்குட்பட்டோர் பிரிவில் வென்றார்.  மே 2008 இல், அவர் வடக்கு கலிபோர்னியா 9-12 செஸ் சாம்பியன்ஷிப்பை வென்றார்.

நரோடிட்ஸ்கி "தி பிராக்டிகல் எண்ட்கேம்" என்ற தொடரை *செஸ் லைப்* இதழில்  2014-2020 வரை எழுதினார். 

அவர் யூடியூப் மற்றும் டுவிட்சில் செயலில் உள்ளார், அங்கு அவருக்கு முறையே 100,000இற்கும் மேற்பட்ட சந்தாதாரர்கள் மற்றும் பின்தொடர்பவர்கள் உள்ளனர். அவர் செஸ்.காம் இல் DanielNaroditsky கைப்பிடியின் கீழ் மற்றும் லிசெஸ்.ஓர்க் இல் என்ற RebeccaHarris  கைப்பிடியின் கீழ் விளையாடுகிறார்.

தனிப்பட்ட வாழ்க்கை
------------------

நரோடிட்ஸ்கி 2019 இல் ஸ்டான்போர்ட் பல்கலைக்கழகத்தில் வரலாற்றில் பட்டம் பெற்றார். அவர் தற்போது சார்லோட், வட கரோலினாவில் வசிக்கிறார், அங்கு அவர் சார்லோட் சதுரங்க மையத்தின் வசிக்கும் கிராண்ட்மாஸ்டராக பணிபுரிகிறார்.

புத்தகங்கள்
-----------

* Naroditsky, Daniel (2010). *Mastering Positional Chess*. New In Chess. பன்னாட்டுத் தரப்புத்தக எண்:978-90-5691-310-6.
* Naroditsky, Daniel (2012). *Mastering Complex Endgames*. New In Chess. பன்னாட்டுத் தரப்புத்தக எண்:978-9056914059.

வெளி இணைப்புகள்
---------------

* டேனியல் நரோடிட்ஸ்கி rating card at பன்னாட்டு சதுரங்கக் கூட்டமைப்பு இதை விக்கித்தரவில் தொகுக்கவும்



1. ↑  "Profile Info – Naroditsky, Daniel". .
2. ↑  World Youth Chess Championships 2007 - Home
3. ↑  "US Chess Celebrates Its Award-Winning Journalists". 11 August 2017. .
4. ↑
5. ↑  "Magnus Carlsen wins third consecutive Lichess Titled Arena". 2 March 2018. .
6. ↑   Charlotte Chess Center Staff Page
அமீன்பூர் ஏரியின் ஒரு தோற்றம்
**அமீன்பூர் ஏரி** (Ameenpur lake) என்பது தெலங்கானா மாநிலத்தின் தலைநகரான ஐதராபாதில் உள்ள ஒரு செயற்கை ஏரி ஆகும். இந்த ஏரியைத் தெலுங்கானா அரசு ‘இந்தியாவின் முதல் பாரம்பரிய பல்லுயிரி அமைவிடம்’ என்று அறிவித்துள்ளது. ஐதராபாத் நகரின் மேற்கில் நவீனக் குடியிருப்புகளின் சூழலில், தொழிற்சாலைகளாலும், கிராமத்தாலும் சூழப்பட்ட இடத்தில் பரந்து விரிந்த இந்த ஏரி காணப்படுகிறது. கோல்கொண்டாவை கி.பி. 1550 முதல் 1580 வரையில் ஆண்ட இப்ராஹிம் குதுப் ஷா காலத்தில் அமீன்பூர் ஏரி உருவாக்கப்பட்டது. தோட்டத்துக்குத் தண்ணீர் பாய்ச்சும் நோக்கத்தில் இந்த ஏரி வெட்டப்பட்டது. இந்த ஏரி இப்போது இரு பகுதிகளாகப் பிரிக்கப்பட்டிருக்கிறது. பெத்த அமீன்பூர் (பெரிய அமீன்பூர்), சின்ன செருவு (சிறிய ஏரி) என்று அவை அழைக்கப்படுகின்றன. பெத்த அமீன்பூர் ஏரி, சின்ன செருவைவிட சற்றே உயரமான இடத்தில் இருக்கிறது. இப்ராஹிம் குதுப் ஷா காலத்தில் இந்த ஏரியின் மொத்தப் பரப்பளவு 300 ஏக்கருக்கும் மேலாக இருந்தது. இப்போது ஆக்கிரமிப்புகளால் ஏரியானது வெறும் 93 ஏக்கர் அளவிற்குச் சுருங்கிவிட்டது.

பல்லுயிர் வளம்
--------------

இந்த ஏரி இப்போதும் மீன் வளத்துடன், பட்டைத்தலை வாத்துகள், நீர்க்காகங்கள், திகிரிப் புள்கள், சாம்பல் நாரைகள் போன்ற ஏராளமான பறவைகளுடனும், கண்டங்கண்டை நீர்க்கோலி என்ற நஞ்சற்ற ஆசிய தண்ணீர் பாம்புகள் உள்ளதாகவும் கூறப்படுகிறது. இங்கு பலவிதமான பறவைகள் வருகின்றன. இதனால் இந்த ஏரிக்கு வருவோரின் எண்ணிக்கை அதிரித்துள்ளது. பறவை நோக்கர்களும், ஒளிப்படக்காரர்களும் இந்த ஏரிக்கு வருகின்றனர். ஆண்டுதோறும் இந்தப் பகுதியில் படகுப் போட்டிகள் நடக்கின்றன. இந்த ஏரிக்கு 2015 இல் 171 பறவை இனங்கள் வலசை வந்தன. 2016 இல் இந்த எண்ணிக்கை 186 ஆக உயர்ந்தது.

மேற்கோள்கள்
-----------

1. ↑  Share Article (2 திசம்பர் 2016). "Ameenpur lake declared Biodiversity Heritage Site". *கட்டுரை* (The Hindu).. பார்த்த நாள்: 9 சூன் 2017.
2. ↑  செரீஷ் நானிசெட்டி (8 சூன் 2017). "அழகுபெறும் அமீன்பூர் ஏரி". *கட்டுரை* (தி இந்து).. பார்த்த நாள்: 9 சூன் 2017.